Телохранител (ТВ-серија)

Телохранител () — британска телевизиска серија во жанрот политички трилер, создадена и напишана од Џед Меркурио, а произведена од World Productions (дел од ITV Studios) за Би-би-си. Серијата се состои од шест епизоди и се сосредоточува на измислениот лик Дејвид Бад (Ричард Маден), воен ветеран од Британската армија што страда од посттрауматско стресно растројство (ПТСР). Тој сега работи во Секторот за заштита на кралското семејство и дипломатите при Лондонската метрополитенска полиција. Бад е назначен за главен офицер за заштита на честољубивата министерка за внатрешни работи, Џулија Монтегју (Кили Хоус), чија политика тој длабоко не ја поддржува. Серијата обработува противречни теми како што се владиниот надзор врз приватните информации и нивната регулација, политиката на воена интервенција, тероризмот и справувањето со ПТСР.

Серијата започнала да се прикажува на каналот BBC One на 26 август 2018 г., постигнувајќи ја најголемата гледаност за нова драма на Би-би-си во епохата на повеќеканалната телевизија, како и највисоки оценки за мрежата воопшто од 2008 г. Би-би-си ја нарачала серијата од тогаш независната продукциска куќа World Productions во 2016 г. Откако ITV Studios Global Entertainment ја презела компанијата во 2017 г., тие го презеле и управувањето со меѓународната распределба на серијата. Netflix склучил договор за распределба за прикажување на серијата надвор од Обединетото Кралство и Ирска.

 Содржина 
Полицискиот наредник Дејвид Бад, поранешен воен ветеран што страда од ПТСР, работи како телохранител во службата на Метрополитенската полиција, обезбедувајќи ги членовите на кралското семејство и владата. Нему му е доделена задачата да ја заштитува министерката за внатрешни работи, Џулија Монтегју, со чии политички ставови тој воопшто не се согласува.

 Улоги 

|-
| Ричард Маден || наредник Дејвид Бад
|-
| Кили Хоус || Џулија Монтегју
|-
| Софи Рандл || Вики Бад
|-
| Џина Маки || комодор Ен Семпсон
|-
| Винсент Франклин || Мајк Травис
|-
| Пипа Хејвуд || главен суперинтендант Лорејн Кредок
|-
| Пол Реди || Роб Макдоналд
|-
| Том Брук || Енди Апстед
|-
| Николас Гливс || Роџер Пеналигон
|-
| Стјуарт Боумен || Стивен Хантер-Дан
|-
| Стефани Хајам || Шанел Дајсон
|-
| Дејвид Вестхед || Џон Вослер
|-
| Мет Стокоу || Лук Ајкенс
|-
| Нина Тусен-Вајт || детектив наредник Луиз Рејбурн
|-
| Еш Тандон || детектив главен инспектор Дипак Шарма
|-
| Анџли Мохиндра || Надија Али
|}

 Наводи 

 Надворешни врски 

Категорија:Телевизиски серии на англиски јазик
Категорија:Британски телевизиски програми
Категорија:Телевизиски програми на Би-би-си